Komuniké

            Vláda Slovenskej republiky na svojom rokovaní dňa .... doplnila svoje  uznesenie č. 1030, z  31. októbra 2001, ktorým bol štátny tajomník Ministerstva obrany Slovenskej republiky Jozef Pivarči vymenovaný za predsedu komisie na vykonanie auditu krízového manažmentu štátu (ďalej len „komisia“), o zloženie komisie, štatút komisie a termín splnenia úlohy.
	Zriadenie komisie a schválenie jeho štatútu umožni vykonanie auditu krízového manažmentu štátu v závislosti na novej bezpečnostnej situácii  vo svete i v Slovenskej republike.
Vykonaný audit sa stane podkladom na dopracovanie materiálu „Koncepcia bezpečnostného systému Slovenskej republiky“, ktorý má byť vláde podľa odporúčania 43. zasadnutia Rady obrany štátu predložený do 28. februára 2002.